El campionat d'Espanya de Grappling se celebrarà en el Pavelló Municipal Internuclis els dies 23 al 25
16 de febrer 2018

![](/media/wtcfwoy4/77-foto-equipo-camp.jpeg)  
  

El campionat d'Espanya de lluita de totes les categories de Grappling i Gi-Grappling se celebrarà els pròxims dies 23 al 25 en el Pavelló Municipal Internuclis. La delegació d'Esports de l'Ajuntament de Sagunt coordina la celebració en el municipi d'esta cita esportiva.

Serà la quarta vegada que un campionat d'Espanya de lluita es realitze en el nostre municipi, però sí la primera vegada en Grappling, però no per açò esta modalitat és aliena a la competició nacional en el municipi, perquè el Club de Lluita Camp de Morvedre ja va organitzar amb anterioritat la I Copa d'Espanya de Grappling. 

Espanya és una potència mundial en esta especialitat, i està assegurada la participació de diversos campions i medallistes mundials. El controlador i màxim responsable arbitral de la competició serà Pablo Perales, àrbitre habitual en campionats d'Europa i del món.  

  

![](/media/kq5fm55g/77-podium-bronce-marta-ojeda-navarro.jpeg)  
  

D'altra banda, dissabte passat 10 de febrer es va celebrar el Campionat d'Espanya Sènior de Lluites Olímpiques a Múrcia, amb la participació de quatre esportistes del Club de Lluita Camp de Morvedre que van debutar amb la Selecció Valenciana Sènior.  

  

![](/media/u2nimlya/77-bronce-senior-marta-ojeda-navarro.jpeg) 

El balanç final ha sigut molt positiu, segons indica el club, destacant el bronze obtingut per Marta Ojeda. L'expedició anava encapçalada pel director tècnic del club i entrenador de l'equip autonòmic, Pedro Luis Ojeda Martínez, acompanyat pels àrbitres internacionals del Club de Lluita Camp de Morvedre, Félix Ramírez i Pablo Perales, els quals van actuar com a Caps de Tapís, màxims responsables d'un tapís, i només sota les ordres de l'àrbitre controlador de la competició.

Els resultats individuals van ser:

**Marta Ojeda Navarro (68 Kg.): 3ª**

**Isidoro Martínez Vesa (74 Kg.): 10º**

**Raúl Gallur Fernández (86 Kg.): 5º**

**Borja Pons Paterna (92 Kg.): 4º**

*   [](http://www.facebook.com/sharer.php?u=https://aytosagunto.es/va/actualitat/el-campionat-d-espanya-de-grappling-se-celebrara-en-el-pavello-municipal-internuclis-els-dies-23-al-25/ "Facebook")
*   [](http://twitter.com/share?url=https://aytosagunto.es/va/actualitat/el-campionat-d-espanya-de-grappling-se-celebrara-en-el-pavello-municipal-internuclis-els-dies-23-al-25/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-campionat-d-espanya-de-grappling-se-celebrara-en-el-pavello-municipal-internuclis-els-dies-23-al-25/ "Linked In")
*   [](mailto:?body=https://aytosagunto.es/va/actualitat/el-campionat-d-espanya-de-grappling-se-celebrara-en-el-pavello-municipal-internuclis-els-dies-23-al-25/)